Brystmælk nærer dit barn, med alle de ingredienser det har brug for, og samtidig hjælper brystmælk med at beskytte mod sygdomme og infektioner. Undersøgelser antyder, at brystmælk giver en bedre mental udvikling, og er med til at beskytte mod udvikling af astma og allergi.
Brystmælk er fuld af levende ingredienser, med stamceller, hvide blodlegemer, gavnlige bakterier og andre bioaktive komponenter, som antistoffer, enzymer og hormoner. Det hjælper alt sammen med til at bekæmpe infektioner, forebygge sygdomme og bidrage til en normal og sund udvikling.